CELEX: 62021TN0361
Language: sk
Date: 2021-06-22 00:00:00
Title: Vec T-361/21: Žaloba podaná 22. júna 2021 – Syndesmos Tyrokomon Kyprou a iní/Komisia

6.9.2021   
            
            
               SK
            
            
               Úradný vestník Európskej únie
            
            
               C 357/26
            
         
      Žaloba podaná 22. júna 2021 – Syndesmos Tyrokomon Kyprou a iní/Komisia
      (Vec T-361/21)
      (2021/C 357/41)
      Jazyk konania: angličtina
      
         Účastníci konania
      
      
         Žalobcovia: Syndesmos Tyrokomon Kyprou (Nikózia, Cyprus) a 11 ďalších žalobcov (v zastúpení: N. Korogiannakis, lawyer)
      
         Žalovaná: Európska komisia
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil vykonávacie nariadenie žalovanej 2021/591 z 12. apríla 2021, ktorým sa do registra chránených označení pôvodu a chránených zemepisných označení zapisuje názov [„Χαλλούμι“ (Halloumi)/„Hellim“ (CHOP)], (1) a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú päť žalobných dôvodov.
      
                  1.
               
               
                  Prvý žalobný dôvod je založený na tom, že žalovaná sa dopustila zjavne nesprávneho posúdenia súladu žiadosti o zápis č. CY/PDO/0005/01243 s nariadením č. 1151/2012. (2) Žalobcovia tvrdia, že žalovaná porušila články 10, 49 a 50 nariadenia č. 1151/2012 a riadne nepreskúmala žiadosť o zápis „Halloumi“ ako CHOP. (3)
                  
               
            
                  2.
               
               
                  Druhý žalobný dôvod je založený na tom, že žalovaná porušila články 10, 49 a 50 nariadenia č. 1151/2012, keď nepreverila, či bol dodržaný postup stanovený nariadením č. 1151/2012.
               
            
                  3.
               
               
                  Tretí žalobný dôvod je založený na tom, že žalovaná porušila zásadu riadnej správy vecí verejných z dôvodu mimoriadnej dĺžky konania o zápise.
               
            
                  4.
               
               
                  Štvrtý žalobný dôvod je založený na nedostatočnom odôvodnení napadnutého nariadenia. Žalobcovia tvrdia, že žalovaná porušila svoju povinnosť odôvodnenia podľa článku 296 ZFEÚ a ich právo na účinný prostriedok nápravy.
               
            
                  5.
               
               
                  Piaty žalobný dôvod je založený na tom, že žalovaná porušila zásadu riadnej správy vecí verejných, pretože cyperské súdy zrušili vnútroštátne akty, na ktorých je založené napadnuté nariadenie.
               
            
         (1)  Ú. v. EÚ L 125, 2021, s. 42.
      
         (2)  Nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 2012, s. 1).
      
         (3)  Chránené označenie pôvodu.